Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: érdeklődött. A Hivatal köztisztviselője közölte, hogy a panaszos az 1993. évi II. törvény 33. §-ában foglaltakra tekintettel nem jogosult a munkanélküliek jövedelempótló támogatására.
Paragraph Index: 688

1997. január 1-jétől a házastársat alkalmazottként is jelentheti a vállalkozó, az 1997. évi alkalmazotti jegyzéken feltüntetett járulékok helyesen kerültek bevallásra. A panaszos a feleségén kívül 1993. január 1-jétől 1997. november 30-ig terjedő időszak alatt más alkalmazottat is foglalkoztatott. Ennek alapján 419 553 Ft alkalmazotti járulék került bevallásra, illetve terhelésre. Mivel a panaszos feleségének jogviszonya megváltozott, magasabb összegű járulék kirovására került sor. A vizsgálat során készített táblázat, mely a számlakivonatról készült, tartalmazta a panaszos kötelezettségét, illetve az arra teljesített befizetéseket, valamint a mulasztások miatti késedelmi pótlékot. Az összes tartozás 1998. február 29-ig 359 761 Ft volt, ebből a 230 504 Ft késedelmi pótlék megfizetésétől, méltányosságból a FPEP eltekintett, a megmaradt kimutatott hátralék összege 129 257 Ft volt. A panaszos részére (mint a többi ügyfélnek) 1994. évtől évente egy alkalommal központilag egyenlegközlő levelet küld a Fővárosi és Pest Megyei Egészségbiztosítási Pénztár. Az 1994. és 1995. évben a panaszosnak megküldött egyenlegközlő ügyviteli hiba miatt túlfizetést mutatott. A panaszos nem kérte folyószámlája felülvizsgálatát. A panaszos kifogásolta az 1996. évben központilag kiküldött folyószámla-egyenleg értesítőben közölt tartozását, így

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes